2. ΝΟΜΟΣ 6276 της 8/8 Σεπτ. 1934 Περί τροποποιήσεως του Νόμ. 5655 της 3/8 Σεπτ. 1932 περί ιδρύσεως ταμείου Συντάξεων Εργοληπτών. Κατηργήθη δια του άρθρ. 22 του Α.Ν. 2326/1940 (κατωτ. αριθ. 5), εξαιρέσει της δευτέρας περιόδου του εδ. ιδ΄ της παρ. 1 του άρθρ. 4 αυτού. Δια της ρηθείσης παραγράφου ορίζονται οι πόροι του Ταμείου, μεταξύ δε αυτών το εδ. ιδ΄ προέβλεπε ποσοστόν 5% επί του όλου ποσού των προς το Τεχνικόν Επιμελητήριον της Ελλάδος καταβαλλομένων δικαιωμάτων δια τας υπό τούτου ενεργουμένας διαιτησίας και πραγματογνωμοσύνας. Η διατηρουμένη εν ισχύϊ περίοδος έχει ως εξής: Τα δια την ενέργειαν των εν λόγω διαιτησιών και πραγματογνωμοσυνών δικαιώματα του Τ.Ε.Ε. και διαιτητών και πραγματογνωμόνων, ως και πάσα σχετική λεπτομέρεια αφορώσα τον τρόπον διενεργείας των πραγματογνωμοσυνών κανονισθήσονται δια Δ/τος εκδιδομένου υπό του υπουργείου Συγκοινωνίας, μετά γνώμην της διοικούσης επιτροπής του Τ.Ε.Ε. 